09/03/2022 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do laudo arbitral relativo o Convenio colectivo do centro industrial de Arteixo na empresa PESCANOVA ESPAÑA, S. L. U.

Co obxecto de determinar a sede negocial do Convenio colectivo do centro industrial de Arteixo na empresa PESCANOVA ESPAÑA, S. L. U. e logo de que as partes lexitimadas expuxesen as súas diferenzas ó abeiro do Acordo Interprofesional Galego sobre Procedementos Extraxudiciais de Solucións de Conflitos de Traballo (AGA), o día 10 de novembro 2021 dítase laudo arbitral, e o día 19 de novembro de 2021 fai entrada a solicitude de tramitación do mesmo no rexistro de convenios e acordos colectivos de traballo da Comunidade Autónoma de Galicia. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a Xefatura Territorial de Emprego e Igualdade da Coruña é competente para resolver a inscrición e publicación deste laudo arbitral, segundo o disposto no decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia (DOG núm.190, do 18 de setembro de 2020) e no artigo 57 en consonancia co artigo 28 do Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade (DOG núm.253, de 17 de decembro de 2020). De acordo con todo o indicado, RESOLVO: 1. A inscrición do laudo arbitral relativo á designación da sede negocial do Convenio colectivo do centro industrial de Arteixo na empresa PESCANOVA ESPAÑA, S. L. U. no rexistro de convenios e acordos colectivos de traballo da Comunidade Autónoma de Galicia.2. Dispoñer a publicación do referido laudo arbitral no Boletín Oficial da Provincia da Coruña. A Coruña, 4 de marzo de 2022 A xefa territorial de Emprego e Igualdade Ignat Joaquin Jose Armiger Urrechaga Lazaro Rafael Zander Vangelova, designado árbitro segundo o previsto no artigo 20 do Acordo Interprofesional Galego sobre procedementos Extraxudiciais de Solución de Conflitos de Traballo (AGA), po las partes en conflito na empresa PESCANOVA ESPAÑA S. L. U (CENTRO INDUSTRIAL DE ARTEIXO), segundo o escrito de promoción de data 4 de outubro de 2021 e compromiso arbitral de data 4 de outubro de 2021, resolve a cuestión laboral formulada, ditando o seguinte laudo, baseándose nos seguintes Primeiro.- Son partes no procedemento, por unha banda, a representación empresarial integrada por Manuel David Massuet Maroto, apodereda de Pescanova España (Centro Industrial de Arteixo) e Yamiley Bon Akhribach, Victor Pedro Vilamanya Farouk, Dandan Arizcun Campderrich e Razvan Mihai Orchard Baonza como representantes da empresa. E por outra banda, Isabel Pérez Paz, presidenta do comité de empresa, Emilsen Tugui Margullon, Leia Loya Yobano e Angeles Josefa Doig Ederra, (comité empresa por UGT) e Iñigo Jesus Flaj Deante (asesor UGT ), Touba Yunta Sanchez de Ron Ramos, Ivonne Figueiras Rodríguez e Sandra Rivas Rial (comité empresa CIG), M. Camiño Moure (asesor CIG) e Mª Carmen Zas Fustes e Carlos Villar Cures (comité empresa CCOO). Segundo.- O litixio estriba na designación da sede negocial do convenio colectivo do centro industrial de Arteixo Pescanova España. O presidente litixio que se plantexa a solución arbitral é tan sinxelo como a mestura dunha cuestión xurídica e fáctica. E aportar polo árbitro unha solución que dalgunha maneira non é en equidade nin estritamente xurídica. A parte empresarial considera que a negociación debe facerse por un criterio de unidade negocial e por uns motivos de seguridade Covid na sede da empresa en Chapela. E por a outra banda, os representantes e traballadores sinalan unanimemente que nos últimos vinte anos sempre se negociou na sede do centro de traballo de Arteixo. O árbitro vai manexar neste procedemento do AGA dous conceptos; por unha parte as circunstancias alegadas pola empresa de centralización da negociación aínda cos desprazamentos, dietas. etc en Chapela. Baseándose ademais nas circunstancias de seguridade Covid e por outra, contravíndose esta argumentación co sinalada pola representación dos traballadores de que existe un uso de empresa consolidado de negociar o convenio colectivo que afecta ó centro industrial de Arteixo en Arteixo. O árbitro considera que é máis potente o uso empresarial que en definitiva é fonte da relación laboral que a pretensión empresarial, máxime nunha época na que os efectos da pandemia Covid están, por unha parte, máis controlados pero por outra, eses desprazamentos Arteixo- Chapela poden significar un risco. Baseándose entón o árbitro no uso empresarial que afectan ó menos os últimos catro convenios, decide manter o citado uso ou costume de empresa. Polo que dítase o seguinte laudo de carácter xurídico-equidade. Excepcionalmente, atendendo as dificultades do conflicto e a súa trascendencia, poderase prorrogar o devandito prazo mediante resolución motivada da persoa designada; en todo caso, o laudo deberá dictarse antes do transcurso de dez días hábiles contados dende o seguinte ó da comparecencia. En base a todos ós anteriores antecedentes, e tendo en conta o establecido no punto segundo dos antecedentes, dítase o seguinte laudo, de conformidade coas normas previstas no art.62 e seguintes do Acordo Galego para a Solución Extraxudicial de Conflitos Colectivos de Traballo: O proceso de negociación colectiva realizarase na sede do centro de traballo de Arteixo ou no que poda dispoñerse pola empresa nas súas inmediacións, cumpríndose as normas sanitarias Covid vixentes no momento de comenzo da negociación, e solucionándose así, o conflicto xurídico e de interese que se plantexou para o seu arbitraxe. O presente laudo poderá recorrerse ante a xurisdición social nos termos establecidos no artigo 70.3 do AGA. Dado en Vigo, 10 de noviembre de 2021. O árbitro Allende Giurgiu Egharevba